15บริษัทชิงบริหารที่ตลท. มูลค่า3พันล้านรู้ผลพ.ค.นี้
&nbsp;
20 ส.ค. 2554

โพสต์ทูเดย์ — ตลาดหลักทรัพย์เผยมี 15 บริษัท สนใจซื้อซองประมูลพัฒนาที่ดินรัชดาฯ คาด 25 พ.ค. นี้ สามารถประกาศรายชื่อผู้ชนะได้
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยถึงความคืบหน้าของการเปิดประมูลเพื่อพัฒนาที่ดินบนถนนรัชดาฯ ของตลาดหลักทรัพย์ว่า ขณะนี้มีบริษัท 15 แห่ง ได้แสดงความสนใจเข้าร่วมซื้อซองประมูลเพื่อร่วมพัฒนาโครงการดังกล่าวแล้ว นับว่าได้รับการตอบรับไปในทางที่ดี เพราะผู้เข้าซื้อซองประมูลมีทั้งบริษัทจดทะเบียนในตลาดหลักทรัพย์และบริษัทที่อยู่นอกตลาดหลักทรัพย์
ทั้งนี้ ตลาดหลักทรัพย์ได้เปิดให้มีการซื้อซองประมูลเพื่อร่วมพัฒนาที่ดินจำนวน 9.66 ไร่ ระหว่างวันที่ 1025 ก.พ. ที่ผ่านมา 
ดังนั้น หลังจากนี้ทางตลาดหลักทรัพย์กำหนดให้ผู้สนใจเสนอรายละเอียดของแผนการพัฒนาโครงการดังกล่าวเข้ามายังตลาดหลักทรัพย์ภายในวันที่ 24 มี.ค. นี้ และอีก 1 เดือนหรือในวันที่ 24 พ.ค. นี้ น่าจะสามารถประกาศผลผู้ชนะการประมูลได้ 
อย่างไรก็ตาม ตามแผนของตลาดหลักทรัพย์แห่งประเทศไทยมีนโยบายจะพัฒนาที่ดินย่านรัชดาภิเษก เนื้อที่ 14.9 ไร่ ให้เป็นโครงการศูนย์ธุรกิจตลาดทุน และเป็นศูนย์กลางในการพัฒนานวัตกรรมทางการเงินการลงทุนแบบครบวงจร สอดคล้องกับแผนพัฒนาตลาดทุนไทย เพื่อการแข่งขันสู่ระดับสากลอย่างยั่งยืนเทียบเท่ากับต่างประเทศ โดยจะแบ่งพื้นที่ของการพัฒนาออกเป็น 2 ส่วนด้วยกัน ส่วนแรกคืออาคารตลาดหลักทรัพย์เนื้อที่ 5.24 ไร่ และส่วนที่เปิดให้ผู้ที่สนใจร่วมพัฒนาที่ดินในโครงการอีก 9.66 ไร่ มูลค่าประมาณ 3,000 ล้านบาท